b'\n_START_ARTICLE_\nNotacija orbifold\n_START_PARAGRAPH_\nNotacija orbifold je v geometriji sistem, ki pomaga prikazovati simetrijske grupe v dvorazse\xc5\xbenem prostoru, ki ima konstantno ukrivljenost. Prednost te vrste notacije je v tem, da opisuje te grupe na na\xc4\x8din, ki ozna\xc4\x8duje mnoge zna\xc4\x8dilnosti grup._NEWLINE_Notacijo je izumil ameri\xc5\xa1ki matematik William Thurston (rojen 1946), populariziral pa jo je angle\xc5\xa1ki matematik John Horton Conway (rojen 1937).\n_START_SECTION_\nKiralnost in akiralnost\n_START_PARAGRAPH_\nObjekt je kiralen, \xc4\x8de njegova grupa simetrije ne vsebuje zrcaljenja. V nasprotnem primeru je akiralen. Pripadajo\xc4\x8di orbifold je orientabilen v primeru kiralnosti, sicer pa je neorientabilen.'